Taasiseseisvumispäeval ei toimu osa välismakseid - news
Maksete kohale jõudmine pikeneb päeva võrra kuna taasiseseisvumispäeval ei toimu osa pankade välismaksed. Mobiilimakse laekub otsekohe.
Taasiseseisvumispäeval ei toimu osa välismakseid
Kõik SEB Panga sisesed maksed, välk- ja mobiilimaksed jõuavad ka pühade ajal saaja kontole üldjuhul kohe, kuid mitte hiljem kui ühe tunni jooksul ning Euroopa maksed toimuvad tavapärasel viisil, vahendas BNS uudist.
Välisarveldusi 20. augustil ei toimu. SEB juhib tähelepanu, et maksed edastatakse juhul, kui maksejuhis on korrektselt sisestatud. Makseid tühistada 20. augustil ei saa.
Swedbanki teatel liiguvad kõik panga- ja riigisisesed maksed tavapäraselt. 19. augustil tehtud ekspressmaksed, Euroopa kiirmaksed ja grupisisesed maksed edastatakse saaja- või korrespondentpanka samal pangapäeval, kiirmaksed ja Euroopa maksed järgmisel pangapäeval ehk 21. augustil ja tavamaksed ülejärgmisel pangapäeval ehk 22. augustil.
Mobiilimakse laekub otsekohe, sealhulgas nädalavahetustel ja riigipühadel ning ka eri pankade vahel, kes seda teenust osutavad. Mobiilimakset pakuvad praegu SEB ja Swedbank.
14:00 Viljandi kortermaja trepikojas tulistati mees surnuks